C 288/10
SL
Uradni list Evropske unije
17.8.2023
Ta sprememba teže proizvoda je bila sprejeta, da bi se določilo, da se lahko samo sir v hlebcih, ki tehtajo več kot 1 kg, trži v kosih.
Namen te spremembe je vzdrževati visok standard predstavitve proizvodov.
Mali siri niso primerni za razkosavanje na krhlje.
Razdelitev 0,5 kg težkega sira na dva kosa po 250 g bi na primer pomenila dva krajca in ne dveh krhljev.
Namen združenja za zaščito je, da se sir „Pecorino Crotonese“ še naprej prodaja cel in/ali v krhljastih kosih kot edinih možnih oblikah predstavitve sira potrošnikom.
Razdelitev sira na kose prav tako pospeši postopek zorjenja, tako da mali hlebec svežega ovčjega sira hitro dobi lastnosti skoraj poltrdega sira.
Mali siri se hitro izsušijo in izgubijo organoleptične lastnosti, razen če se obdelajo.
Ta sprememba se nanaša na člen 9 specifikacije proizvoda (podrobnosti logotipa) in točko 3.6 enotnega dokumenta.
Sedanje besedilo člena 9 specifikacije proizvoda in točke 3.6 enotnega dokumenta.
„Logotip proizvoda je sestavljen iz dveh polj: na levem je grafična podoba in na desnem napis.
Logotip je treba odtisniti na sir z vročim ali reliefnim žigom, napis pa mora biti na obodu.“
Novo besedilo: Člen 9 specifikacije proizvoda: „Logotip je sestavljen iz začetnice besede ‚Crotone/Crotonese‘, to je črke ‚C‘, ki je obrnjena in ji je dodan znakec, ki spominja na oko, tako da je podobna ovčji glavi, obdani z besedami: ‚PECORINO CROTONESE DOP‘.
Ta elementa sta obdana s krogom, ki spominja na obliko celega hlebca ovčjega sira.
V spodnjem desnem kotu je krog prekinjen s trikotnikom, ki predstavlja sveže odrezano rezino ovčjega sira.
Pomen se razume neposredno in takoj.
Gre za logotip, ki predstavlja sir, natančneje sir iz visokokakovostnega ovčjega mleka.
Besede ‚PECORINO CROTONESE DOP‘ so ponovno prikazane v logotipu, in sicer v dveh vrsticah, ena pod drugo, desno od znaka ali pod njim.
Logotip mora biti vedno prikazan v celoti.
Uporaba poenostavljenega logotipa, tj. brez zunanjega logotipa, je dovoljena samo in izključno v različici samo z znakom.
Vendar obratna različica, tj. logotip, ki prikazuje samo napis ‚Pecorino Crotonese‘, ni dovoljena.
Če povzamemo, obstajajo tri odobrene različice logotipa: vodoravna, navpična in samo znak.
Različica logotipa samo z znakom mora biti na hlebec odtisnjena z vročim ali reliefnim žigom ali živilskim črnilom na eni od ploskev sira.
Prikazana mora biti alfanumerična identifikacijska koda za sirarno.
Lahko je natisnjena neposredno na sir z uporabo opisanih metod ali pa je navedena na etiketi.
Neobvezno se lahko označi obod sira.
Na tem delu sira je dovoljeno reproducirati logotip z uporabo predpisanih metod.“